
1. Lazima

D001 F4 PP1 ~ 2026
[image: ]Andika insha mbili. Insha ya kwanza ni ya lazima

Umeteuliwa kuwa katibu wa jopo lililoundwa kuchunguza matatizo yanayokumba wanafunzi wa shule za upili nchini Kenya. Andika ripoti hiyo.
Muundo Kichwa
Kitaje mambo yafuatayo:
· Neno ‘ripoti’
· Ripoti ni ya kina nani
· Inahusu nini
· Mahali
· Wakati
Tanbihi:
Kichwa kiandikwe kwa herufi kubwa na kupigiwa mstari. Mwanafunzi asitie kitone. Mfano:
RIPOTI YA JOPO LILILOTEULIWA KUCHUNGUZA MATATIZO YANAYOKUMBA WANAFUNZI WA SHULE ZA UPILI NCHINI KENYA, MWAKA 2026

2. Utangulizi
· Mwanafunzi aeleze kwa kifupi kuhusu usuli wa mada.
· Anaweza kutaja aliyebuni jopo hilo.
· Aidha, mwanafunzi aeleze kipindi cha wakati walichopewa kufanya utafiti na pia kuwasilisha matokeo ya utafiti wao na kwa nani.
· Aorodheshe wanajopo pamoja na vyeo vyao kuanzia kwa mwenyekiti.

3. Mbinu za ukusanyaji data
Mwanafunzi aeleze mambo yafuatayo:
· Maeneo waliyoteua kufanya utafiti/shule
· Mbinu za ukusanyaji data walizotumia.
· Walengwa/mbinu hizi zilitumika kwa kina nani?

4. Matokeo ya uchunguzi/utafiti
Mwanafunzi aeleze matokeo ya utafiti wao chini ya vijimada vidogo. Hii ndio sehemu inayojibu swali.
Mifano ya hoja:
· Matumizi ya dawa za kulevya
· Shinikizo la rika
· Ukosefu wa karo
· Adhabu kali kutoka kwa walimu
· Migomo ya walimu
· Migomo ya wanafunzi
· Ukosefu wa usalama katika baadhi ya maeneo
· Uhaba wa vifaa vya kufundishia
· Uhaba wa walimu
· Kuzuka kwa magonjwa ya kuambukiza shuleni kama vile kipindupindu.
· Mitaala mipana
· Kubaguliana na wanafunzi
· Kutokea kwa mioto inayoteketeza shule hivyo kuathiri shughuli ya ufundishaji
· Kuhamishwa kwa walimu
· Kuwepo kwa mitihani inayowatia wanafunzi hofu.

Tanbihi:
Kila tatizo liandamane na pendekezo Kadiria hoja nyinginezo

5. Matatizo
Ikiwa matatizo yapo, yaorodheshwe.
Hii sio sehemu ya lazima, hivyo mtoto asiadhibiwe ikiwa hakuandika.
6. Hitimisho
Mwanafunzi ahitimishe kwa kufanya muhtasari wa hoja alizotoa katika sehemu ya matokeo ya uchunguzi.
7. Mapendekezo
Mwanafunzi aorodheshe mapendekezo kwa nambari.
Anakili mapendekezo haya jinsi yanavyotokea katika sehemu ya matokeo ya uchunguzi. Hatimaye sahihi, jina la mwandishi na cheo chake katika uandalizi wa ripoti huandikwa. Mfano wa mapendekezo
· Ushauri nasaha wa mara kwa mara utolewe kwa wanafunzi dhidi ya matumizi yad awa za kulevya.
· wanafunzi wahimizwe kujiandaa vyema na mapema ili kuondoa hofu ya mitihani.
· Serikali ishughulikie matakwa ya walimu kwa muda ufaao ili kupunguza migomo.
· Walimu wanaowaadhibu wanafunzi wachukuliwe hatua za kisheria.
· Serikali ihakikishe kuwa imetenga pesa za kutoka ili kununua vifaa vya kufundishia.
· wanafunzi wanaogoma na kuchoma shule wachukuliwe hatua za kisheria.
· Serikali iwaajiri walimu zaidi. Karanu J
Karanu Juma Katibu wa jopo 08/09/2026

2. Andika insha mojawapo kati ya insha hizi tatu:
(a) Jadili namna udanganyifu katika mtihani utaathiri maisha ya kizazi cha kesho Hii ni insha yenye pande mbili ~ swali funge/mada
Mada
NAMNA UDANGANYIFU KATIKA MTIHANI UTAATHIRI MAISHA YA KIZAZI KIJAZO
Hoja mbalimbali
· Maadili kuzorota au maadili yatazorota ~ kuzoea wizi
· Njia za mkato maishani
· Uzembe kazini
· Ukosefu wa uwajibikaji
· Mapuuza
· Kutothamini mitihani
· Elimu kuzorota
· Kuathirika kwa taaluma mbalimbali
· Utendakazi utaathirika.

au
(b) Tunga kisa kitakachodhihirisha maana ya methali ifuatayo:
Dunia tambara bovu, ukivuta utachana

MWONGOZO
Maana ya methali: Dunia tambara bovu,ukivuta utachana
· Ulimwengu umejaa maovu mengi,kwamba ni kama tambara bovu ambalo mtu ukilivuta linachanika upesi sana
· Mtu asiyaangilie maisha ya ulimwengu kwa tamaa na pupa kwa kuwa anaweza kujiangamiza kwa kufanya hivyo
· Hii ni insha ambayo mwanafunzi anafaa kusimulia kisa cha kusisimua kinachoafiki maana na matumizi ya methali
Hali kama hizi zidhihirike (Mikondo):
· Mwanafunzi ambaye anataka kupata matokeo mazuri katika mtihani bila kusoma kwa kutaka kuiba, kusaidiwa, kufanyiwa mtihani kisha anakosa kupata matokeo
· Kijana ambaye ana tamaa ya mali na anaanza kuwaibia watu kisha anapigwa na umati hadi anapoteza uhai wake
· Mtu anayejiingiza katika ufisadi kwa kutaka kutajirika haraka kisha anafungwa kifungo cha maisha gerezani
· Mwanafunzi anayekuwa na pupa ya mapenzi kisha anaambulia ujauzito na hata kupata magonjwa kama vile kisonono,UKIMWI nk.
· Kiongozi ambaye anataka uongozi kwa pupa na anatumia njia za ulaghai kisha anapoteza kiti kupitia vyombo vya serikali kama vile mahakama

Tanbihi
· Kisa cha mwanafunzi/mtahiniwa kishughulikie pande zote mbili za methali,upande wa tamaa na pupa na upande wa kuambulia au kuangamia.Vile vile juhudi za wahusika wengine kujaribu kumkataza asijiingize katika jambo fulani au kutoongozwa na tamaa

· Atakayesimulia upande mmoja wa methali atuzwe alama isiyotipa 10(C+)
· Urefu wa kazi ya mtahiniwa ufikie idadi ya maneno 400
· Mtahiniwa atumie tamathali za lugha kama vile tashbihi,nahau n.k pamoja na misamiati mwafaka
· Kisa sharti kiwe kimoja
(c) Nilikaa pale kwa mseto wa hisia, nisijue kama nilifurahishwa ama nilihuzunishwa na kisa hicho…..
· Mtahiniwa aanze kwa maneno aliyopewa.
· Anatakiwa kuanza kwa maneno yale bila kubadilisha wala kuyapunguza.
· Kisa chake kiwe cha kuvutia na aonyeshe kisa kilikuwa kimetukia hapo awali.
· Mandhari yawe ya furaha au huzuni.

